kardosdrur/scandi-wiki huggingface dataset:
Martina Bárta

Martina Bárta (født 1. september 1988) er en tjekkisk jazz sangerinde og musiker som repræsenterede Tjekkiet ved Eurovision Song Contest 2017 med sangen "My Turn". Hun opnåede en 13. plads i semifinale 1 og derfor kvalificerede hun ikke til finalen .

Eksterne henvisninger 

Sangere fra Tjekkiet
Tjekkiets Eurovision Song Contest-deltagere
Deltagere ved Eurovision Song Contest 2017
CFF Olimpia Cluj

CFF Olimpia Cluj er en fodboldklub for kvinder fra Cluj-Napoca i Rumænien. Klubben blev etableret i 2010 og startede direkte i Rumæniens Superliga og vandt mesterskabet overbevisende i klubbens første sæson. Holdet vandt alle 24 kampe med en målforskel på 253–11 og vandt så stort som 26–0 og 27–0. Titlen kvalificerede dem til UEFA Women's Champions League 2011-12. Derudover vandt de også Rumæniens pokalturnering i samme sæson.

Aktuel trup 
 Pr. 13. oktober 2015, ifølge UEFA's hjemmeside.

Referencer

Eksterne henvisninger 

Klubbens hjemmeside

Kvindefodboldklubber
Fodboldklubber i Rumænien
Etableret i 2010
Apollon Limassol (kvinder)

Apollon Limassol er en fodboldklub for kvinder fra Cypern. Det er den førende klub i landet, de har vundet ni mesterskaber og pokalturneringer i rad.  Klubben er kvindernes afdeling af Apollon Limassol og blev etableret i 2007.

Historiske slutplaceringer

Aktuel trup 
 Pr. 7. oktober 2016, i følge UEFAs hjemmeside.

Forhenværende landsholdsspillere

  Bulgarien: Liliana Kostova, Petya Petkova
  Canada: Tiffany Cameron
  England: Lianne Sanderson
  Mexico: Cecilia Santiago
  Holland: Marije Brummel
  Polen: Nikki Krzysik
  Portugal: Mónica Mendes
  Rumænien: Cristina Costa, Teodora Dragoescu, Mirela Ganea, Olga Iordachiusi, Alexandra Iusan, Eniko Kadar, Andreea Laiu, Corina Olar, Laura Rus, Florentina Spânu, Ana Maria Stanciu
  Rusland: Jekaterina Gokhman
  Skotland: Frankie Brown, Hayley Lauder
  USA: Danesha Adams, Yael Averbuch, Joanna Lohman, Tina DiMartino

Europæisk deltagelse

Referencer

Eksterne kilder/henvisninger 
 [ ]

Kvindefodboldklubber
Fodboldklubber i Cypern
International Day Against Homophobia, Transphobia and Biphobia

Den Internationale dag mod homofobi, transfobi og bifobi (IDAHOT; engelsk: International Day Against Homophobia, Transphobia and Biphobia)   afholdes hvert år den 17. maj for at koordinere internationale begivenheder og øge opmærksomheden på overtrædelse af  LGBTrettigheder og stimulere interessen for  LGBT-rettigheder globalt.

Eksterne henvisninger  

Wedbsted
 Hvad er 17. maj  med links til årsrapporter
 International dag mod Homofobi og Transfobi 

LGBT
Koit Toome

Koit Toome (født 3. januar 1979) er en estisk sanger som repræsenterede Estland sammen med Laura ved Eurovision Song Contest 2017 med sangen "Verona". de opnåede en 14. plads i semifinale 2 og derfor kvalificerede de ikke til finalen. Også i 1998 repræsenterede Kot Toome Estland og fik dengang en 12. plads.

Referencer

Eksterne henvisninger 

 

Sangere fra Estland
Børneskuespillere fra Estland
Estlands Eurovision Song Contest-deltagere
Deltagere ved Eurovision Song Contest 1998
Deltagere ved Eurovision Song Contest 2017
Laura Põldvere

Laura Põldvere (født 30. august 1988) er en estisk sangerinde som repræsenterede Estland sammen med Koit Toome ved Eurovision Song Contest 2017 med sangen "Verona". de opnåede en 14. plads i semifinale 2 og derfor kvalificerede de ikke til finalen.

Referencer

Eksterne henvisninger 

 

Sangere fra Estland
Estlands Eurovision Song Contest-deltagere
Deltagere ved Eurovision Song Contest 2017
Personer fra Tartu
ITN

Independent Television News (ITN) er et britisk nyhedsbureau med hovedkvarter i London. Nyhedsudsendelserne på den kommercielle TV-station, ITV, bliver produceret her.

Nyhedsbureauer
Kamp (flertydig)

Kamp henviser til:

 Kampesten
 Krig eller slag
 Fodboldkamp
 Kamp (flod)
Slaget ved Neville's Cross

Slaget ved Neville's Cross var et slag, som fandt sted vest for byen Durham i det nordlige England den 17. oktober 1346. Slaget var et restultat Englands invasion af Frankrig, hvorved at Skotland, der var allieret med Frankrig, invaderede det nordlige England som en del af hundredårskrigen og den anden skotske uafhængighedskrig. Slaget endte med skotternes nederlag, og deres konge, David 2. af Skotland, blev taget til fange. Det skotske nederlag bliver generelt betegnet som en vigtig milepæl i vejen mod at England fik overherredømme over Skotland.

Referencer

Litteratur 
 
 Sadler, John. Border Fury: England and Scotland at War 1296–1568, Harlow 2006, 
 Sumption, Jonathan, The Hundred Years' War, Vol. 1: Trial by Battle, London 1990, 
 Cornwell, Bernard, Vagabond, HarperCollins 2003; . (Contains a dramatization of the battle.)
 Battle of Neville's Cross by historian R.M. Gunn
 Battle of Neville's Cross from the Battlefields Trust website
 English Heritage: Battle of Neville's Cross
 UK Battlefields Resource Centre: Battle of Neville's Cross 17 October 1346
 The Battle of Neville's Cross; by J. W. Dickenson (contains new thinking on some of the much repeated tales)

Neville's Cross, Slaget ved
Hundredårskrigen
Begivenheder i 1346
Neville's Cross
Neville's Cross
Neville's Cross
Oda Krohg

Oda Krohg, født Othilia Pauline Christine Lasson (11. juni 1860 i Horten i Vestfold - 19. oktober 1935 i Oslo) var en norsk maler. Hun debuterede på Høstutstillingen i Oslo i 1886 med maleriet Ved Christianiafjorden (Japansk lykt). Hun var en del af kredsen omkring Kristiania-Bohêmen og giftede sig i oktober 1888 med en af gruppens anden centrale skikkelser, maleren og forfatteren Christian Krohg.

Familie 

Oda Krohg var født Othilia Pauline Christine Lasson, som datter af regeringsadvokat Christian Lasson og Alexandra von Munthe af Morgenstierne. Hun var en af i alt ti søskende. Blandt disse var broderen Per Lasson og søstrene Bokken og Alexandra Lasson de mest centrale i hendes liv. Oda giftede sig i 1881 med forretningsmanden Jørgen Marianus Flood Engelhart (1852–1921) og fik to børn med ham. Hun flyttede fra Engelhart i 1883, og blev formelt skilt fra ham i 1888. I 1885 blev hun elev af Erik Werenskiold og Christian Krohg. Hun giftede seg med Krohg i oktober 1888. Oda og Christian fik i 1885 datteren Nana og i 1889 sønnen Per, som også blev en kendt maler. I perioden 1901-1909 boede familien i Paris, og også 1890-årene var præget af udenlandsophold.

Karriere 

Oda Krohg er kendt for landskabsbilleder som "Ved Christianiafjorden (Japansk lykt)" (1886) og "Ved engen (Kinesisk lykt)" (1889), og andre arbejder som "En abonnent på Aftenposten" (1887), "Fra festen" (1892), "Rouge et Noir" (1912) og det muntre "Christian Krohg på Karl Johan" (1912). Hun malede også portrætter af blandt andre Aasta Hansteen, Ivar Arosenius, Gunnar Heiberg, Johanne Dybwad og Christian Krohg.

Oda var en central skikkelse i den modkulturelle bevægelse Kristiania-bohemen i 1880- og 1890-erne. Billedet af "bohem-prinsessen" har imidlertid til tider overskygget indtrykket af en kompetent kunstner. På Edvard Munchs ætsning "Kafeinteriør" (1893) er Oda omgivet af bohemerne og tilknyttede mænd: Munch, Christian Krohg, Jappe Nilssen, Hans Jæger, Gunnar Heiberg og Jørgen Engelhart. Oda skal have haft et forhold til i alt fire af disse mænd: Engelhart, Jæger, Heiberg og Krohg. I bogen Syk Kjærlighet (1893) skildrede Hans Jæger et trekant-forhold, hvor Jæger følte stærk kærlighed til en kvinde, som skulle giftede sig med en maler. Oda skal have været model for kvinden, og bogen skildrer forholdet mellem Jæger, Oda og Christian sommeren og efteråret 1888.

Oda Krohg havde et ønske om at skrive, men udgav kun lidt.

Hendes liv er beskrevet i Ketil Bjørnstads roman Oda! (1983). Hun er begravet på Æreslunden i Vår Frelsers gravlund i Oslo.

Billedgalleri

Litteratur 
 Ketil Bjørnstad. Oda!. Gyldendal, 1997. 352 s.  – Les i fulltekst
 Anne Wickstrøm. Oda Krohg : maleri. Lillehammer kunstmuseum, 2005. 11 s. 
 Anne Wickstrøm. «Oda Krohg» I: Norsk biografisk leksikon, bd 5 (2002)
 Anne Wickstrøm. Oda Krohg : et kunstnerliv. Gyldendal, 1988. 
 Anne Wickstrøm. «Oda Krohg» I: Norsk kunstnerleksikon, bd 2, 1983
 Per Krohg. «Oda Krohg : Tale ved Chr. Krohgs fest 18. nov. 1952». I: Kunst og kultur, 1953

Eksterne henvisninger 
 

Malere fra Norge
Kvindelige kunstnere fra Norge
Skagensmalere
Abdullah el Hag

Abdullah el Hag (født 16. april 1910 i Egypten, død 19. april 1984 i Göteborg) var egyptisk født, men begyndte som 23-årig at arbejde som artist ved omrejsende tivolier. Han har blandt andet været tilknyttet Cirkus Arena i en længere periode.

Andre beskæftigelser og fremtrædender 
Abdullah har også været tilknyttet tv gennem Janne "Loffe" Carlssons show Loffe på cirkus, hvor han også spillede stærk mand.

Henvisninger 

Cirkusartister
Anton Hieronymus Fritzsche Klubien

Anton Hieronymus Fritzsche Klubien (født 26. juli 1834 i Randers, død 5. december 1893 i København) var en dansk jurist.

Klubien blev student i 1852, cand. jur. i 1857, samme år volontær i Justitsministeriet, fuldmægtig sammesteds i 1863, Højesteretsadvokat i 1867.

Kilder 

 

Jurister fra Danmark
Danskere i 1800-tallet
Personer fra Randers
Friedrich Kluge

Friedrich Kluge (født 22. juni 1856 i Köln, død 21. maj 1926 i Freiburg im Breisgau) var en tysk sprogforsker. 

Kluge blev 1880 privatdocent i tysk og engelsk filologi ved Universitetet i Strasbourg, 1884 ekstraordinær og 1886 ordentlig professor i Jena, 1893 ordentlig professor i Freiburg i Baden. Af hans værker  kan fremhæves Nominale Stammbildungslehre der altgermanischen Dialekte (2. oplag 1899), afsnittene Geschichte der englischen Sprætte, Urgermanisch og Die Elemente des Gotischen (alle i Pauls Grundriss der germanischen Philologie, 2. udgave 1901, 3. udgave 1911—13), det populære sproghistoriske værk Von Luther bis Lessing (4. udgave 1904) og Deutsche Studentensprache (1895), Seemannssprache (1911), Rottwelschen Quellen und Wortschatz der Gaunersprache, I (1901). Årene 1901—14 udgav Kluge det fortrinlige tidsskrift Zeitschrift für deutsche Wortforschung, hvoraf der i alt udkom 15 bind. Størst berømmelse har Kluge vundet ved sin udmærkede Etymologisches Wörterbuch der deutschen Sprache (1. udgave 1882—83, 8. udgave 1915); Kluges etymologiske ordbog er ikke alene næsten blevet folkebog i Tyskland, men har også tjent som forbillede for lignende værker over andre sprog, for eksempel Falk og Torps Etymologisk Ordbog over det norske og det danske Sprog. Sammen med Frederick Lutz har Kluge udgivet det mindre, sproghistoriske glossar English Etymology (1898).

Kilder 

 
 

Filologer fra Tyskland
Professorer fra Tyskland
Ansatte ved Strasbourgs Universitet
Ansatte ved Jena Universitet
Ansatte ved Freiburgs Universitet
Tyskere i 1800-tallet
Tyskere i 1900-tallet
Personer fra Köln
Adriaan Kluit

Adrian Kluit (født 9. februar 1735 i Dordrecht, død 12. januar 1807 i Leiden) var en hollandsk historiker.

Kluit var først bestyrer af forskellige lærde skoler, senere professor ved Universitetet i Leyden. Hans historiske værker, hvoraf en del blev skrevet på latin, nyder stor anseelse for lærdom og skarpsindighed. Særlig betydning har hans Historia critica comitatus Hollandiæ et Zelandiæ, et stort værk i 4 bind. Også værker af statsretslig og filologisk karakter skyldes ham, deriblandt et værk om hans samtids nederlandske ortografi sammenlignet med den ældste nederlandske.

Kilder 
 

Historikere fra Nederlandene
Filologer fra Nederlandene
Professorer fra Nederlandene
Ansatte ved Leidens Universitet
Faglitterære forfattere fra Nederlandene
Latinske forfattere
Nederlændere i 1700-tallet
Personer fra Dordrecht
Brünzow

Brünzow er en by og kommune i det nordøstlige Tyskland, beliggende i Amt Lubmin i den nordvestlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Kommunen Brünzow er beliggende mellem Greifswald og Wolgast ved Greifswalder Bodden. Byen ligger nord for Bundesstraße B 109 og vest for jernbanen Greifswald–Lubmin. Byen Lubmin med Amtsforvaltningen er beliggende tre kilometer mod nord, og omkring 14 kilometer mod sydvest ligger byen Greifswald.

I kommunen ligger ud over Brünzow, landsbyerne Kräpelin, Stilow, Stilow-Siedlung, Vierow og Klein Ernsthof.

Eksterne kilder og henvisninger 

 Byens side på amtets websted
 Befolkningsstatistik mm 

Byer i Mecklenburg-Vorpommern
Kommuner i Mecklenburg-Vorpommern
Amt Lubmin
Byer i Kreis Vorpommern-Greifswald
Glasgow City F.C.

Glasgow City Football Club er en fodboldklub for kvinder baseret i Glasgow, der spiller i SWPL 1, som er kvindernes topliga i Skotland. Klubben har konkurreret i UEFA Women's Cup og UEFA Women's Champions League. Klubben har også et reservehold og flere ungdomshold..

Glasgow City har vundet det fleste Premier League titler i Skotland og flest Scottish Cups siden 2000.

Hæder 
 SWPL 1 mestre (1 gang): 2016
 Premier League mestre (16 gange): 2004–05, 2007–08, 2008–09, 2009, 2010, 2011, 2012, 2013, 2014, 2015, 2016, 2017, 2018, 2019, 2020–2021, 2022–2023.
 Scottish Women's Cup vindere (7 gange): 2004, 2006, 2009, 2011, 2012, 2013, 2014
 Scottish Women's Premier League Cup vindere (6 gange) : 2008–09, 2009, 2012, 2013, 2014, 2015
 Skotske første division vindere: 1998–99
 National 5-A-Side vindere: 1999–00, 2000–01

Aktuel trup

Europæisk deltagelse 
I 2014 blev Glasgow City den første skotske klub, som kom videre til kvartfinalerne.

Referencer

Eksterne henvisninger 

 Officiel hjemmeside

Fodboldklubber i Skotland
Kvindefodboldklubber
Abraham Dreyer

Abraham Dreyer (født 11. december 1671 i Trondheim, Norge - død 4. august 1736 samme sted), også kendt som Abraham Petersen Dreyer, var en dansk-norsk embedsmand, der fungerede som dommer i sin hjemby.

Dreyer ejede en del ejendomme i lokalområdet, blandt andet indenfor bjergværksdrift. Han havde ingen familie selv, men i 1712 giftede han sig med Karen Tønder, der var enke og mor til 12 børn. Den ene af sønnerne valgte at gå i sin stedfaders fodspor som voksen.

Henvisninger 

Dommere fra Norge
Suze Boschma-Berkhout

Suzanna Catharina (Suze) Boschma-Berkhout (født 31. maj 1922 i Indramayu på Java, død 2. juli 1997 i Alphen aan den Rijn i Nederlandene) var en nederlandsk skulptør.

Liv og arbejde 

Boschma Suze Berkhout blev født på det vestlige Java i Indonesien som datter af Frans Marie Christoffel Berkhout og Clara Maria Francisca van Loon. Hendes far var generalsekretær for Offentlige Arbejder og genopbygning i Hollandsk Ostindien og professor ved det tekniske universitet i Delft. Boschma Berkhout blev oprindeligt uddannet som sygeplejerske, men tog efter 2. verdenskrig en uddannelse på Institut for Brugskunst i Amsterdam.

Hun var kendt for sin mange skulpturer, der er blevet opstillet i Holland på talrige steder og som henviser til historiske eller litterære personer. Særlig kendt er statuen af Bartje i Assen, som hun skabte i 1954 i kalksten. Statuen blev ødelagt flere gange og blev i 1982 erstattet af en bronzeversion udført af billedhuggeren.

Hun giftede sig i 1954 med Cornelis Boschma og blev mor til fem børn. I 1963 bosatte de sig i Leeuwarden.

Værker 
 1954 Bartje, Assen
 1955 Lammechien, het zusje van Bartje, Ruinen
 1965 Ot en Sien, Roden
 1970 Afke's tiental, Warga
 1971 It feintsje fan Menaam, Menaldum
 1973 Anton Wachter, Harlingen
 1976 Mata Hari, Leeuwarden
 1980 vissende kinderen, Sneek
 1982 Herman Gorter, Balk
 1986 Jan Hepkes Wouda, Surhuisterveen
 1991 De Melker, Langedijke
 1983 De Fries of Voetbalspelertje, Leeuwarden
 1989 Rembrandt en Saskia, Sint Annaparochie

Galleri

Kunstnere fra Nederlandene
Svala

Svala Björgvinsdóttir  (født 8. februar 1977) er en Islandsk sangerinde og sangsrkiver som repræsenterede Island ved Eurovision Song Contest 2017 med sangen "Paper". Hun opnåede en 15. plads i semifinale 1 og derfor kvalificerede hun ikke til finalen .

Eksterne henvisninger 

Sangere fra Island
Islands Eurovision Song Contest-deltagere
Deltagere ved Eurovision Song Contest 2017
French Open-mesterskabet i herredouble 2018

French Open-mesterskabet i herredouble 2018 var den 117. turnering om French Open-mesterskabet i herredouble. Turneringen var en del af French Open 2018 og blev spillet i Stade Roland Garros i Paris, Frankrig i perioden 29. maj - 9. juni 2018 med deltagelse af 64 par.

Mesterskabet blev vundet af Pierre-Hugues Herbert og Nicolas Mahut, som i finalen besejrede Oliver Marach og Mate Pavić med 6-2, 7-6(4), og som dermed vandt French Open-mesterskabet i herredouble for første gang. Det var parrets tredje grand slam-titel i herredouble, idet de tidligere havde sejret i US Open i 2015 og Wimbledon-mesterskabet i 2016, og dermed blev de det første rent franske makkerpar i den åbne æra, der vandt mindst tre grand slam-titler i herredouble. Mahut havde i 2013 været i French Open-finalen sammen med Michaël Llodra men tabt til Bob og Mike Bryan. Det var blot tredje gang i den åbne æra, at French Open-mesterskabet i herredouble blev vundet af et rent fransk par.

Finalepladsen betød, at Mate Pavić forsvarede sin førsteplads på ATP's verdensrangliste i double, eftersom John Peers, Łukasz Kubot og Mike Bryan, som ellers var i betragtning til at overtage førstepladsen, alle tabte inden semifinalerne.

Ryan Harrison og Michael Venus var forsvarende mestre men valgte ikke at forsvare deres titel som makkere. Harrison spillede i stedet sammen med Vasek Pospisil men tabte i første runde til Federico Delbonis and Benoît Paire. Venus dannede par med Raven Klaasen og tabte i tredje runde til Nikola Mektić and Alexander Peya.

Bob Bryan meldte afbud til turneringen på grund af en skade i højre hofte, hvilket betød en ende på hans ubrudte serie på deltagelse i 76 grand slam-turneringer i træk med sin bror, Mike Bryan, som makker. US Open-mesteren Horia Tecău missede sin første grand slam-turnering i 10 år på grund af en skade.

Pengepræmier og ranglistepoint 

Den samlede præmiesum til spillerne i herredouble androg € 2.454.000 (ekskl. per diem), hvilket var en stigning på ca. 4,6 % i forhold til året før.

Turnering

Deltagere 

Hovedturneringen havde deltagelse af 64 par, der var fordelt på:
 57 direkte kvalificerede par i form af deres ranglisteplacering.
 7 par, der havde modtaget et wildcard.

Seedede par 

De 16 bedst placerede af deltagerne på ATP's verdensrangliste pr. 21. maj 2018 blev seedet:

Wildcards 

Syv par modtog et wildcard til hovedturneringen.

Resultater

Kvartfinaler, semifinaler og finale

Første, anden og tredje runde

Se også 
 French Open-mesterskabet i herresingle 2018
 French Open-mesterskabet i damesingle 2018
 French Open-mesterskabet i damedouble 2018
 French Open-mesterskabet i mixed double 2018

Eksterne henvisninger 
 French Open

Noter 

French Open 2018
French Open-mesterskabet i herredouble
ATP World Tour 2018
Maiensäss

Maiensäss (også kaldet Maiensäß, Maisäss/Maisäß, Maien, Vorsäss/Vorsäß, Niederleger og Unterstafel - på engelsk betegnes det Alpine Transhumance) er en landbrugsform, som er helt særlig i dele af Alperne. Det er et afskovet område med hytter og stalde. Hver mark/eng består af mindst ét lille hus/hytte og en stald. Samlet har det landsbymæssig karakter, især dem med egen kirke. En Maiensäss ligger under trægrænsen i cirka 1200 til 1600 meters højde.
Maiensäss hører især til i de schweiziske kantoner Graubünden og Wallis i det vestlige Tyrol, samt i Vorarlberg i Østrig.

Oprindelse og former 
Ordet er første gang dokumenteret i 1380 i Vorarlberg. I Schweiz er det dokumenteret i formen meiensess i 1540.

Maiensäss er unik i kulturlandskabsmæssig sammenhæng og er opstået i forbindelse med et slags skiftebrug/vangebrug, hvor man, til forskel fra den traditionelle form, flyttede hele gårdens drift til højereliggende områder. Det er både personel og materiel, der blev trukket med op på Maiensäss, og mælkeprodukterne fremstillet dér frem for på hovedgården, hvor man tilbragte vintermånederne. Som navnet antyder, foretog man skiftet omkring maj måned.

De huse/hytter, der blev benyttet i sommermånederne, består mestendels af to rum, med et køkken/alrum som man træder ind i, og en stue eller et kammer som tilstødende rum. Staldene består som oftest med et loftsområde til opbevaring af hø. Samtidigt havde man anordninger sammentømret af lægter ude ved markerne, så høsten og høet ikke skulle transportes så langt. Der fandtes også en særlig byggeform, Tiaja, hvor sovekammer, køkken/alrum, forrådskammer og stald var under samme tag.

Den dag i dag er de færreste Maiensäss ikke benyttet i traditionel forstand, men bygningerne er som oftest bevarede til overnattende turister. Selve traditionen med at drive kvæg op til de højereliggende marker er bevaret, her skal det ceremonielle aspekt ved at hente dem ned igen i efteråret bemærkes.

Østrigsk kultur
Kultur i Schweiz
Alperne
Vorarlberg
Tyrol (region)
Graubünden
Yevhen Halych

Yevhen Halych (født 29. april 1984) er en ukrainsk sanger som er forsangeren i rock metal bandet O.Torvald som repræsenterede værtslandet Ukraine ved Eurovision Song Contest 2017 med sangen "Time", hvor de opnåede en 24. plads.

Eksterne henvisninger 

Sangere fra Ukraine
Deltagere ved Eurovision Song Contest 2017
Haabløse Slægter

Haabløse Slægter (1880) er den 23-årige Herman Bangs debutroman. Romanen er udkommet i flere reviderede udgaver. Romanen er en selvbiografi. Alle de kendte begivenheder i Herman Bangs liv er centrale i romanen: morens tidlige død, farens kollaps, kostskolen, teaterdrømmens forlis, flanørlivet. Han gør rede for sit liv, ikke mindst sit følelsesliv, koste hvad det vil.

Eksterne henvisninger 
 Litteratursiden.dk: Haabløse Slægter af Herman Bang 
 e-poke.dk: Om Haabløse Slægter 

Litteratur i 1880
Bøger af Herman Bang
Canadisk bærmispel

Canadisk bærmispel (Amelanchier canadensis) er en 4-5 m høj busk, der i Danmark plantes og undertiden findes forvildet.

Canadisk bærmispel er en stor, løvfældende busk med en riset, opret vækst. Barken er først rødbrun og næsten hårløs. Senere bliver den gråbrun, og til sidst er barken ensfarvet grå (meget lig bøgebark).

Knopperne er spredte, udspærrede, glatte og slanke. Farven er først gråbrun, men i løbet af vinteren bliver lyssiden klart rød. Bladene er kraftigt behårede, oprullede og kobberrøde i udspringet. I løbet af et par uger ændrer de udseende og bliver ovale med skarpt savtakket rand. Oversiden er nu gråligt mørkegrøn, mens undersiden er lyst grågrøn. Høstfarven er klart rød.

Blomsterne er hvide og duftløse. De sidder mange sammen i åbne, overhængende klaser. Bærrene modner tidligt (juli-august), og de er mørkelilla ved modenhed. Frøene modner godt og spirer villigt.

Rodnettet er fladt udbredt lige under jordoverfladen. Det er tæt forgrenet. Busken forårsager jordtræthed.

Højde x bredde og årlig tilvækst: 8 x 6 m (20 x 15 cm/år).

Voksested 
Canadisk bærmispel danner underskov og bryn i ege-lønne-fyrreblandingsskovene i Allegheny-bjergene i det østlige USA og Canada. Her findes den især på kalkrig, veldrænet og tør bund.

I det fredede område Friendship Hill National Historic Site i Fayette County, Pennsylvania, har man undersøgt de tidlige stadier af successionen fra opgivet ager tilbage mod blandet løvskov. I de tidlige stadier af successionen fandt man arten voksende sammen med bl.a. robinie, tulipantræ, amerikansk avnbøg, amerikansk sassafras, askebladet løn, blyantene, feberbusk, glansbladet hæg, hvidask, hvidelm, poppelbirk, rødeg, rødløn, sort valnød, sukkerbirk, sukkerløn, sumpeg og vinbrombær.

Spiselige bær 
Bærrene er spiselige og kan anvendes til marmelade.

Note

Kilder 

 Signe Frederiksen et al., Dansk flora, 2. udgave, Gyldendal 2012. .
 Træer og buske til skovbryn, læhegn og vildtplantninger 
 Sten Porse: "Plantebeskrivelser", DCJ 2003 (CD-Rom).

Eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Buske
Hvide blomster
Bærmispel